تورکیه خاریجی ایشلر ناظیری مولوت چاووش اوغلو، روسیا ایله ائدیلن اس-400 موشک ساوونما سیستمی دانیشیق‌لاری‌نین مثبت بیر شکیلده ایرلیلدیگینی ایفاده ائتدی.
قوزئیی قیبریس تورک جمهوریتی پرزیدنتی مصطفی آکینجی و خاریجی ایشلر ناظیری چاووش اوغلو، لفکوشادا ائتدیک‌لری باش باشا و هیات‌لر آراسی گؤروشمه‌لرین آردین‌دان بیرگه مطبوعات کونفرانسی تشکیل ائتدی.
چاووش اوغلو، تورکیه و روسیانین اس-400 هاوا ساوونما سیستم‌لرینه دایر آپاردیغی دانیشیق‌لار حاقین‌داکی بیر سوالا؛
"اس-400 هاوا ساوونما سیستمی ایله باغلی دانیشیق‌لاریمیز مثبت بیر شکیلده سئیر ائدیر." جوابینی وئردی.
روس دولت تکنولوژی شیرکتی روس-تک باش دیرکتورو سئرگئی چئمزوو دا، دونن ائتدیگی آچیقلامایادا روسیا و تورکیه‌نین اس-400 موشک ساوونما سیستم‌لری‌نین ساتیشی موضوعسوندا دانیشیق‌لاردا اولدوغونو سؤیلمیشدی.
روسیا صنایع و تیجارت ناظیری دنیس مانتوروو دا، آنکارا ایله موقاویله ایمضالانماسی حالیندا، روس هاوا ساوونما شیرکتی آلماز-آنتئی‌ین تورکیه اوچون اس-400 موشک ساوونما سیستمی چیخارا بیله‌جگینی ایفاده ائتمیشدی.
